У суботу, 29 чэрвеня, перад хатняй гульнёй з клубам “Мінск-2” віцебскія футбалісты затрымалі гульню на 15 хвілін. І збіраліся выйсці на поле ў майках з надпісам “Мы гуляем бясплатна”. Такое рашэнне гульцоў звязана з нізкімі заробкамі (1,5-3 мільёны) і несвоечасовай выплатай грошай. Пасля пяці хвілін затрымкі гульні ў распранальню да футбалістаў накіраваліся прадстаўнікі праваахоўных органаў. Гульцам паставілі ўмову: або яны выходзяць на матч у сваёй звычайнай форме, або іх увогуле не выпусцяць на поле. Каманда пагадзілася з першым варыянтам. Паядынак завяршыўся з лікам 1:0 на карысць “Віцебска”. Як стала вядома карэспандэнту “ННВ”, у панядзелак, 1 ліпеня, галоўнага трэнера ФК “Віцебск” Юрыя Канаплёва запрасілі ў гарвыканкам - для вырашэння існуючых у клубе фінансавых праблем. Заметили ошибку? Выделите текст, нажмите Ctrl+Enter и оставьте замечание!